**สรุปประเด็นจากการประชุมกรรมการโรคติดต่อจังหวัดพระนครศรีอยุธยา ครั้งที่ 44/2564**

**วันที่ 7 กันยายน 2564 เวลา 09.00 น. ณ ห้องประชุมอโยธยา ศาลากลางจังหวัดพระนครศรีอยุธยา**

**โดย นายภานุ แย้มศรี ผู้ว่าราชการจังหวัดพระนครศรีอยุธยา เป็นประธาน**

| **ลำดับ** | **ข้อสั่งการ/ข้อเสนอแนะ** | **ผู้รับผิดชอบ** |
| --- | --- | --- |
| 1 | **คำสั่งจังหวัดฯ ที่ ๒๑๗๗/๒๕๖๔ ลงวันที่ ๓๑ สิงหาคม ๒๕๖๔ เรื่อง มาตรการเร่งด่วนในการป้องกันวิกฤตการณ์โรคติดเชื้อไวรัสโคโรนา 2019 (COVID-19) (ฉบับที่ ๖๘)** จังหวัดพระนครศรีอยุธยา ยังคนเป็นจังหวัดควบคุมสูงสุดและเข้มงวด  -ห้ามจัดกิจกรรมที่มีความเสี่ยงต่อการแพร่โรค ที่มีการรวมกลุ่มของคนมากกว่า 25 คน  กิจกรรมที่ได้รับการยกเว้น สามารถจัดได้โดยต้องขออนุญาต ได้แก่ 1) การขนส่ง/การขนย้ายประชาชนเพื่อเดินทางหรือออกจากที่เอกเทศตามกฎหมายว่าด้วยโรคติดต่อฯ 2) กิจกรรมเกี่ยวกับการรักษาพยาบาลและการสาธารณสุข 3) กิจกรรมการให้บริการ การช่วยเหลือหรืออำนวยความสะดวกประชาชน 4) การรวมกลุ่มตามปกติในที่พัก/ที่ทำงาน การประชุมทางอิเล็กทรอนิกส์ 5) กิจกรรมที่ดำเนินการโดยพนักงานเจ้าหน้าที่ หรือกิจกรรมที่จัดโดยองค์กรหรือหน่วยงานของรัฐโดยความเห็นชอบของหัวหน้าหน่วยงาน  -ห้ามบุคคลใดออกนอกเคหสถานในเวลา 21.00-04.00 น. ของวันรุ่งขึ้น  -การขนส่งสาธารณะจำกัดผู้ใช้บริการไม่เกินร้อยละ 75 โดยเว้นระยะห่าง มีระบบระบายอากาศที่ดี มีการแวะพักตามช่วงเวลา และปฏิบัติตามาตรการใน QR code แนบท้ายคำสั่ง  สถานที่หรือกิจการที่มีความเสี่ยงต่อการแพร่ระบาดของโรค ให้ปิดดำเนินการไว้เป็นการชั่วคราวต่อไป จนกว่าจะมีคำสั่งเปลี่ยนแปลง ดังนี้   1) สนามชนไก่ สนามซ้อมชนไก่ สนามชนโค สนามกัดปลา หรือสนามแข่งขันอื่นในลักษณะทำนองกัน  2) สถานบริการ สถานประกอบการที่มีลักษณะคล้ายสถานบริการ สถานบันเทิง ผับ บาร์  คาราโอเกะ หรือสถานที่อื่นที่มีลักษณะคล้ายกัน   3) สถานประกอบกิจการอาบอบนวด   4) สถานประกอบกิจการอาบน้ำ สถานประกอบกิจการอบไอน้ำ อบสมุนไพร  5) ยิม ฟิตเนส  6) โรงเรียนสอนมวย โรงเรียนสอนศิลปะการต่อสู้  7) โต๊ะสนุกเกอร์ บิลเลียด  8) สถานที่เล่นโบว์ลิ่งหรือตู้เกม  9) ร้านเกม และร้านอินเตอร์เน็ต  10) โรงมหรสพ โรงภาพยนตร์ โรงละคร  11) สถานที่แสดงมหรสพ หรือสถานที่มีการแสดงหรือการละเล่นสาธารณะ  12) สวนน้ำ สวนสนุก  13) สนามเด็กเล่น เครื่องสำหรับเด็ก  14) สวนสัตว์ หรือสถานที่จัดแสดงสัตว์  15) สถาบันลีลาศหรือสอนลีลาศ  16) สถานที่ให้บริการห้องประชุม ห้องจัดเลี้ยง สถานที่จัดเลี้ยง รวมถึงสถานที่อื่นใดที่มีลักษณะเดียวกัน  17) ศูนย์พระเครื่อง พระบูชา และสนามพระเครื่อง พระบูชา   18) ศูนย์แสดงสินค้า ศูนย์ประชุม หรือสถานที่จัดนิทรรศการ เว้นแต่ ที่ทางราชการได้ใช้เป็นสถานที่เพื่อป้องกันโรค  20) ห้องสมุดสาธารณะ ห้องสมุดชุมชน ห้องสมุดเอกชน  21) พิพิธภัณฑ์ พิพิธภัณฑ์สถาน พิพิธภัณฑ์ท้องถิ่น รวมถึงพิพิธภัณฑ์ในลักษณะเดียวกัน  22) ศูนย์พัฒนาเด็กเล็ก และเด็กก่อนวัยเรียน  สถานที่ กิจกรรม หรือกิจการต่อไปนี้ ให้สามารถเปิดดำเนินการได้  1) โรงเรียนหรือสถานบันการศึกษาทุกประเภท ให้สามารถใช้อาคารหรือสถานที่เพื่อจัดการเรียนการสอน การสอบ การฝึกอบรม หรือการทำกิจกรรมใดๆ ที่มีเข้าร่วมกิจกรรมเป็นจำนวนมากได้ ทั้งนี้ ต้องไปตามหลักเกณฑ์ที่กำหนด  2) ร้านจำหน่ายอาหารหรือเครื่องดื่ม สามารถเปิดให้บริการได้โดยให้บริโภคอาหารหรือเครื่องดื่มในร้านได้ไม่เกิน 20.00 น. ห้ามการบริโภคสุราหรือเครื่องดื่มแอลกอฮอล์ในร้านและจำกัดจำนวนผู้นั่งบริโภค หากเป็นการบริโภคในห้องปรับอากาศให้มีจำนวนไม่เกินร้อยละ 50 ของจำนวนที่นั่งปกติ ร้านอาหารขนาดเล็ก หาบเร่ แผงลอย รถเข็น ให้มีจำนวนผู้นั่งบริโภคไม่เกินร้อยละ 75 ของจำนวนที่นั่งปกติ  3) สถานเสริมความงาม ร้านเสริมสวย แต่งผมหรือตัดผม ให้เปิดดำเนินการได้  4) สถานประกอบการเพื่อสุขภาพ หรือสถานประกอบการนวดแผนไทย ให้เปิดบริการได้เฉพาะการให้บริการนวดเท้า  5) ตลาดนัด ให้เปิดดำเนินการได้ตามปกติจนถึงเวลา 20.00 น. เฉพาะการจำหน่ายสินค้าอุปโภคและบริโภค  6) ห้างสรรพสินค้า ศูนย์การค้า คอมมูนิตี้มอลล์ หรือสถานประกอบกิจการอื่นที่มีลักษณะคล้ายกัน สามารถเปิดดำเนินการได้ตามเวลาปกติของสถานที่นั้นๆ จนถึงเวลา 20.00 น.  7) สวนสาธารณะ ลานกีฬา สนามกีฬา สระน้ำเพื่อการกีฬาหรือกิจกรรมทางน้ำ สามารถเปิดได้ไม่เกินเวลา 20.00 น.และสามารถจัดการแข่งขันได้โดยไม่มีผู้เข้าชมในสนาม  ที่ประชุม รับทราบ | สาธารณสุขจังหวัด |
| 2 | การขยายเวลาดำเนินการร้านเสริมสวย แต่งผมหรือตัดผม ในห้างสรรพสินค้า หรือสถานประกอบการอื่น จากมติศูนย์ปฏิบัติการศูนย์บริหารสถานการณ์โควิด-19 (ศปก.ศบค.) ในการประชุมเมื่อวันที่ ๓๑ สิงหาคม ๒๕๖๔ ตามข้อสังเกตจากมติคณะรัฐมนตรี เกี่ยวกับการกำหนดเปิดดำเนินการของร้านเสริมสวย แต่งผมหรือตัดผม ในห้างสรรพสินค้าหรือสถานประกอบการอื่น ที่มีลักษณะคล้ายกันโดยผ่านการนัดหมายและจำกัดเวลาในการให้บริการในร้าน จากเดิมรายละไม่เกินหนึ่งชั่วโมง เป็นรายละไม่เกินสองชั่วโมง ดังนั้น เพื่อให้การดำเนินการเป็นไปตามมติที่ประชุม ศปก.ศบค. ดังกล่าว จึงขอแก้ไขคำสั่งจังหวัดฯ ที่ ๒๑๗๗/๒๕๖๔ )(ฉบับที่ ๖๘) ลงวันที่ ๓๑ สิงหาคม ๒๕๖๔ โดยขยายเวลาการดำเนินการร้านเสริมสวย แต่งผมหรือตัดผม ในห้างสรรพสินค้าหรือสถานประกอบการอื่น ที่มีลักษณะคล้ายกันโดยผ่านการนัดหมายและจำกัดเวลาในการให้บริการในร้าน จากเดิมรายละไม่เกินหนึ่งชั่วโมง เป็นรายละไม่เกินสองชั่วโมง  ที่ประชุม รับทราบ | สาธารณสุขจังหวัด |
| 3 | [แผนการเปิดตลาดเจ้าพรหม](file:///C:\Users\Administrator\Desktop\Covid\สรุปคณะกก.โรคติดต่อ\43.64\3.3รายงานตลาดเจ้าพรหม%20เทศบาลนครพระนครศรีอยุ.pdf)และมาตรการป้องกันและควบคุมโรคติดเชื้อไวรัสโคโรนา 2019   (COVID-19) (เทศบาลนครพระนครศรีอยุธยา) มีแผนการดำเนินการดังนี้  วันที่ 10 สิงหาคม 2564 เริ่มปรับปรุงพื้นที่  วันที่ 30 สิงหาคม 2564 ลงทะเบียนผู้ประกอบการ แผงลอย จำนวน 506 ราย แบ่งเป็น  -ซอยพระเครื่อง จำนวน 31 ราย ซอย7-11 จำนวน 93 ราย ซอยวรรณวิมล จำนวน 125 ราย ซอยดีจริง จำนวน 122 ราย ซอยหน้าโรงหนังเก่า จำนวน 54 ราย ซอยยักษ์ใหญ่ จำนวน 22 ราย และไม่ระบุ จำนวน 52 ราย  จัดทำแผงล็อคดาวน์ 400 ล็อค อยู่กลางถนน 60x100x120 ซม. เว้นระยะห่าง 50 ซม. ทางเดินข้างละ 1 เมตร เปิด เวลา 04.00 – 16.00 น. และเก็บแผงตามเวลาที่กำหนด  วันที่ 8 กันยายน 2564 คณะกรรมการตลาด ตรวจสอบแม่ค้าที่ลงทะเบียน  วันที่ 9 กันยายน 2564 จัดล็อคตามผังผู้ประกอบการ  วันที่ 10 กันยายน 2564 ตรวจสอบสิทธิ์และจัดของลงล็อค ภายในวันที่ 24 กันยายน 2564  ด้านผู้ประกอบการ หาบเร่ แผงลอย ได้ดำเนินการ ฉีดวัคซีนซิโนฟาร์มเรียบร้อยแล้ว ที่ประชุมมีมติ ให้เร่งดำเนินการตามแผนที่กำหนด | เทศบาลนครพระนครศรีอยุธยา |
| 4 | ความก้าวหน้า Ayutthaya Model โรงงานต้นแบบมาตรฐาน ในการจัดการป้องกันและควบคุมโรคโควิด-19 ได้ดำเนินการอย่างต่อเนื่อง โดยวันที่ 3 กันยายน 2564 ได้มีการจัดประชุมเสวนา เรื่องผนึกกำลัง ฝ่าวิกฤต COVID-19 ในสถานประกอบการโดยมีปลัดกระทรวงอุตสาหกรรม และอธิบดีควบคุมโรคเข้าร่วม และเลือกบริษัทข้าวซีพีอยุธยา เข้าร่วมนำเสนอเป็นต้นแบบ  ที่ประชุมมีมติ สอดคล้องกับแนวทางของกรมอุตสาหกรรม ให้ดำเนินการต่อไป | สาธารณสุขจังหวัด |
| 5 | รายงานผลการช่วยเหลือประชาชนที่ได้รับผลกระทบจากโรคติดเชื้อไวรัสโคโรนา 2019 ในระบบ Home Isolation , Community Isolation และโรงพยาบาลสนาม และการจัดซื้อ/การใช้ ATK ขององค์กรปกครองส่วนท้องถิ่น (ท้องถิ่นจังหวัดฯ)  สรุปผลการช่วยเหลือประชาชนผู้มีรายได้น้อยและประชาชนกลุ่มเปราะบางขององค์กรปกครองส่วนท้องถิ่นในสถานการณ์การแพร่ระบาดของโรคติfเชื้อไวรัสโคโรนา 2019จังหวัดพระนครศรีอยุธยา  ระหว่างวันที่ 1 – 27 สิงหาคม 2564 รวบรวมรายงานในครั้งต่อไป ที่ประชุมมีมติ รับทราบ และกระตุ้นให้ท้องถิ่นซื้อ ATK เพิ่ม เพื่อใช้ดำเนินการในพื้นที่ต่อไป | ท้องถิ่นจังหวัดฯ |
| 6 | สถานการณ์โรคติดเชื้อไวรัสโคโรนา 2019 (COVID-19) จังหวัดพระนครศรีอยุธยา ณ วันที่ 7 กันยายน 2564 (ระลอกใหม่เมษายน ตั้งแต่ 1 เมษายน – 6 กันยายน 2564) ผู้ติดเชื้อรายใหม่ 346 ราย ผู้ป่วยยืนยันสะสม จำนวน 23,215 ราย รักษาหาย 16,323 ราย เสียชีวิตสะสม 217 ราย พบส่วนใหญ่ติดเชื้อในครอบครัว 41.9 % และจากสถานที่ทำงาน/สถานประกอบการ 29.8%  ที่ประชุมมีมติ รับทราบ | สาธารณสุขจังหวัด |
| 7 | รายงานข้อมูลเตียงที่ใช้รองรับผู้ป่วยโควิด–19 จังหวัดพระนครศรีอยุธยา จำนวนเตียงในโรงพยาบาล 1,055 เตียง ใช้ไป 900 เตียง เตียงว่าง 155 เตียง จำนวนเตียงในรพ.สนาม 2,666 เตียง ใช้ไป 1,218 เตียง เหลือ 1,448 เตียง  จำนวนเตียงใน Hospitel ของภาครัฐและเอกชน จำนวน 750 เตียง ใช้ไป 318 เตียง ว่าง 432 เตียง และนำผู้ติดเชื้อเข้าสู่ระบบการรักษาแบบ community isolation จำนวน 1,708 ราย เตียงว่าง 4,992 แบบ Home isolation จำนวน 6,318 คน รอนำเข้า 0 คน  ที่ประชุมมีมติ เตรียมรองรับสถานการณ์การพบผู้ติดเชื้อเพิ่ม จากการผ่อนคลายล็อคดาวน์ | สาธารณสุข/นายอำเภอ/  ท้องถิ่นจังหวัด |
| 8 | นโยบายเดินหน้าเปิดประเทศรับการท่องเที่ยว และทิศทางการจัดงานยอยศยิ่งฟ้าอยุธยามรดกโลก  ระยะที่ 1 : ก.ค. - ก.ย.64 ภูเก็ตแซนด์บ็อกซ์ สมุยพลัสโมเดล 7+7 ภูเก็ตเอ็กซ์เทนชัน  ระยะที่ 2 : 1 ต.ค 64 กรุงเทพฯ เชียงใหม่ ประจวบคิรีขันธ์ เพชรบุรี ชลบุรี  ระยะที่ 3 : เปิดเพิ่มอีก 21 จังหวัด วันที่ 15 ต.ค 64  ภาคเหนือ : แม่ฮ่องสอน เชียงราย แพร่ น่าน ลำพูน สุโขทัย  ภาคอีสาน : อุดรธานี หนองคาย บึงกาฬ อุบลราชธานี เลย  ภาคตะวันออก : ระยอง จันทบุรี ตราด  ภาคตะวันตก : ราชบุรี กาญจนบุรี  ภาคใต้ : ระนอง ตรัง สตูล สงขลา นครศรีธรรมราช  ภาคกลาง : อยุธยา  ระยะที่ 4 : บับเบิ้ลกับประเทศเพื่อนบ้าน 1-15 ม.ค.65  กัมพูชา : สุรินทร์ สระแก้ว ตราด  เมียนมาร์ : เชียงราย ระนอง  ลาว : นครพนม หนองคาย มุกดาหาร  มาเลเซีย : ยะลา นราธิวาส สงขลา สตูล  ที่ประชุมมีมติ มอบท่องเที่ยวและกีฬา การท่องเที่ยวแห่งประเทศไทย ศึกษารายละเอียดนโยบาย รวมทั้งการประเมินผล  มอบสาธาณสุขดำเนินการตามแนวทางลดการแพร่ระบาดของโรคติดเชื้อไวรัสโคโรนา 2019 | ท่องเที่ยวและกีฬา/ การท่องเที่ยวแห่งประเทศไทย/สาธารณสุข |
| 9 | รายงานมาตรการและการจัดทำแผนเผชิญเหตุโรคติดเชื้อไวรัสโคโรนา 2019 ของสถานประกอบการ ตามประกาศจังหวัดพระนครศรีอยุธยา เรื่อง มาตรการควบคุมและป้องกันการแพร่ระบาดโรคติดเชื้อไวรัสโคโรนา 2019 ในสถานประกอบการ/โรงงาน และครอบครัว/ชุมชน/หมู่บ้าน วันที่ 6 กันยายน 2564 (สวัสดิการแรงงานจังหวัดฯ)  -สถานประกอบการได้ส่งแผนเผชิญเหตุฯ เพิ่ม 1 แห่ง รวมเป็นจำนวน 254 แห่ง จัดศูนย์พักคอย (FAI) เพิ่ม 1 แห่ง จำนวน 65 แห่ง (1,716 เตียง) จัดทำ Bubble And Seal เพิ่ม 5 แห่ง จำนวน 150 แห่ง  -ได้ให้สถานประกอบการรายงานการดำเนินการป้องกันและควบคุมการแพร่ระบาด COVID-19 ของโรงงาน/สถานประกอบการ ทาง google Form ทุกวันศุกร์ มีสถานประกอบส่งรายงาน ทั้งหมด จำนวน 129 แห่ง ตรวจหาเชื้อด้วย ATK 124 แห่ง จำนวน 16,880 ราย ตรวจ RT-PCR จำนวน 5 แห่ง จำนวน 645 คน มีแผนลดอัตรากำลัง จำนวน 75 แห่ง ไม่มี จำนวน 54 แห่ง  -เรื่องร้องเรียน ระหว่างวันที่ 28 – 31สิงหาคม 2564 จำนวน 58 ราย จากสถานประกอบการ 48 แห่ง ดำเนินการแล้วทั้ง 58 ราย มีการผละงาน 4 แห่ง เนื่องจากเป็นเรื่องสถานประกอบการไม่มีมาตรการป้องกันโรคติดเชื้อไวรัสโคโรนา 2019 และลูกจ้างไม่ประสงค์จะพักในสถานที่ที่นายจ้างจัดไว้ให้ (Bubble & Seal)  ที่ประชุมมีมติ รับทราบ มอบสวัสดิการและคุ้มครองแรงงานฯ เผยแพร่ข้อมูลส่งกลับ HR และจป.สถานประกอบการ มอบประชาสัมพันธ์จังหวัด สร้างการรับรู้สู่ประชาชน | สวัสดิการและคุ้มครองแรงงานฯ/  ประชาสัมพันธ์จังหวัด |
| 10 | ตามที่ ผู้ว่าราชการจังหวัดฯ มอบหมายให้ปกครองจังหวัด เป็นผู้รวบรวมข้อมูลการช่วยเหลือดูแลประชาชนผู้มีรายได้น้อยและประชาชนกลุ่มเปราะบาง จากหน่วยงานที่เกี่ยวข้อง ซึ่งประกอบด้วย เหล่ากาชาดจังหวัด, สำนักงานพัฒนาสังคมและความมั่นคงของมนุษย์, สำนักงานพระพุทธศาสนาจังหวัด โดยคณะสงฆ์ และ องค์กรปกครองส่วนท้องถิ่น โดยได้ให้ความช่วยเหลือประชาชนที่ได้รับผลกระทบจากโควิด-19 ตั้งแต่ ต.ค 63 – 30 ส.ค 64 ดังนี้  1. เงินสงเคราะห์ช่วยเหลือ จำนวน 3,554 คน จำนวนเงินทั้งสิ้นประมาณ 16,600,000 บาท  2. ถุงยังชีพและเครื่องอุปโภคบริโภค จำนวน 41,714 ถุง  3. เงินกู้เพื่อประกอบอาชีพ จำนวน 300 คน จำนวนเงิน 7,242,000 บาท  4. การพักชำระหนี้ จำนวน 216 คน  5. ด้านการประสานงานให้ความช่วยเหลือ จำนวน 4,487 คน  6. ตู้ปันสุข จำนวน 3 แห่ง  ที่ประชุมมีมติ รับทราบ | ปกครองจังหวัด |
| 11 | สถานการณ์โรคลัมปี สกิน (Lumpy skin disease) จังหวัดพระนครศรีอยุธยา ยังมีสัตว์ป่วย 40 ตัว ยังไม่ได้รับวัคซีน แต่ได้เตรียมความพร้อมฉีดวัคซีนไว้แล้ว  ที่ประชุมมีมติ รับทราบ | ปศุสัตว์จังหวัดฯ |
| 12 | การกำหนดมาตรการเดินทางเข้าจังหวัดพระนครศรีอยุธยา  การเดินทางจากพื้นที่ควบคุมสูงสุดและเข้มงวด  1. รายงานตัวต่อเจ้าพนักงานควบคุมโรคในท้องที่  2. มาตรการ D-M-H-T-T-A  3. Universal Prevention มี 10 ข้อดังนี้  3.1 ออกจากบ้านเมื่อจำเป็นเท่านั้น 3.2 เว้นระยะห่างอย่างน้อย 1-2 เมตร 3.3 สวมหน้ากากอนามัยทับด้วยหน้ากากผ้า 3.4 ล้างมือบ่อย ๆ ด้วยสบู่หรือเจลแอลกอฮอล์ทุกครั้งหลังจากสัมผัสสิ่งของร่วมกัน 3.5 หลีกเลี่ยงการใช้มือสัมผัสหน้ากากหรือใบหน้า ตา ปาก จมูกของตนเอง  3.6 กลุ่มเสี่ยง เช่นสูงอายุ โรคเรื้อรัง หลีกเลี่ยงการออกนอกบ้าน ออกให้น้อยที่สุด ใช้เวลาสั้นที่สุด  3.7 ทำความสะอาดและฆ่าเชื้อพื้นผิวสัมผัสบ่อย ๆ  3.8 แยกของใช้ส่วนตัว  3.9 ทานอาหารร้อน ปรุงสุกใหม่ ๆ แยกทานอาหาร หรือใช้ช้อนกลาง  3.10 ถ้ามีความเสี่ยงติดเชื้อ แยกตัว 2 สัปดาห์ ตรวจ ATK หลังสัมผัสโรค 3-5 วัน ถ้าไม่พบเชื้อให้ตรวจซ้ำ ใน 3-5 วัน หรือเมื่อมีอาการ  ที่ประชุมมีมติ รับทราบ | ปกครองจังหวัด |
| 13 | การพิจารณาความเห็นประกอบการพิจารณา ปรับมาตรการ/กิจการและกิจกรรม สำหรับพื้นที่ควบคุมสูงสุดและเข้มงวด ของคณะกรรมการโรคติดต่อจังหวัด ตามหนังสือเลขที่ มท 0230/ ว 5108 ลงวันที่ 6 กันยายน 2564 เพื่อเสนอ ศบค.มท. เสนอให้เปลี่ยนแปลง มาตรการ/กิจการและกิจกรรม ดังนี้  ข้อ 4 ห้ามออกนอกเคหสถาน เวลา 21.00 - 04.00 น. ของวันรุ่งขึ้น ขอปรับเวลา เป็น 22.00-03.00 น.  ข้อ 17 สถานบริการ สถานประกอบการคล้ายกับสถานบริการ สถานบันเทิง ผับ บาร์ คาราโอเกะ สถานประกอบการกิจการอาบน้ำ สถานประกอบการกิจการอาบอบนวด หรือสถานที่อื่นที่มีลักษณะคล้ายกัน ให้สามารถเปิดได้ ขอให้เล่นดนตรีได้โดยใช้เครื่องดนตรี ไม่เกิน 3 ชิ้น ห้ามเต้นรำในร้าน  มอบอำนาจให้ผู้ว่าราชการจังหวัด พิจารณาเพิ่มเติม ตามความเห็นจากข้อเสนอของนายอำเภอ  แต่ละอำเภอประกอบการ พิจารณา  มอบปลัดจังหวัดจัดทำข้อเสนอการผ่อนคลายล็อคดาวน์ โดยให้นำเสนอในครั้งหน้า  มอบหัวหน้าส่วนราชการ พิจารณาการดำเนินการ และปัญหาอุปสรรค WFH | ปลัดจังหวัด/สาธารณสุขจังหวัด/  หัวหน้าส่วนราชการ |
| 14 | พิจารณาการจัดสรรวัคซีนป้องกันโรคติดเชื้อไวรัสโคโรนา 2019 จังหวัดพระนครศรีอยุธยา  ผลการฉีดวัคซีน เป้าหมาย 450,985 คน ฉีดแล้ว 398,595 คน คิดเป็นร้อยละ 61.89 เหลือจำนวน 52,430 ราย สามารถฉีดในเดือนกันยายน 64 ครบตามเป้าหมาย 70% สำหรับกลุ่มผู้สูงอายุ ผู้ป่วย 7 กลุ่มโรคเรื้อรัง หญิงตั้งครรภ์ เป้าหมาย จำนวน 217,486 คน ฉีดแล้ว 131,626 คน ร้อยละ 60.52 คงเหลือ 20,615 คน ใช้เวลา 1 สัปดาห์ จะครบตามเป้าหมาย ร้อยละ 70  **จัดสรร Sinovac** รอบใหม่ มา 18,000 โด๊ส กระจายลงอำเภอทั้งหมด  **จัดสรร AstraZeneca** วัคซีน Astrazeneca จำนวน 24,300 dose  **ข้อเสนอ** จัดสรรเป็นเข็ม 2 สำหรับ Az1 และ Sv1  ช่วงวันที่ 6 – 12 กันยายน 2564 จำนวน 24,300 dose  ที่ประชุมมีมติ ยอดสรร **Sinovac** กลุ่มเสี่ยง 5,000 โด๊ส ส่วนที่เหลือเพื่อเตรียมการสำหรับ Covid Free setting ให้กระจายกลุ่มเสี่ยง ตลาด ร้านอาหารติดแอร์ ร้านเสริมสวย ตัดผม  มอบนายอำเภอ รวบรวมความต้องการกลุ่มอาชีพเสี่ยง เพื่อทำตามนโยบาย Covid Free setting ส่งมาที่นพ.ณรงค์ สำนักงานสาธารณสุขจังหวัด | นายอำเภอ/สาธารณสุขจังหวัด |
| 15 | ผลการดำเนินงานศูนย์ปฏิบัติการควบคุมโรค (ส่วน call center) ในวันที่ 2 สิงหาคม 2564 – 6 ก.ย จำนวน 1,302 เรื่อง ประกอบด้วย  1.ด้านการแพทย์ จำนวน 1,136 เรื่อง ได้แก่ แจ้งการตรวจหาเชื้อ (58) การรับ-ส่ง ผู้ป่วยเข้าระบบ (495) ส่วนใหญ่เป็นผู้ป่วยประกันสังคม ต้องการเข้า CI/รพ. (207) ขอคำปรึกษาเมื่อตรวจพบเชื้อ (138) วัคซีน(181) เป็นต้น  2.ด้านการดำรงชีวิต จำนวน 92 เรื่อง ได้แก่ การขอรับอาหาร ยารักษาอุปโภค เครื่องอุปโภคบริโภค  3.ด้านอื่นๆ จำนวน 74 เรื่อง ได้แก่ แจ้งโรงงาน/สถานประกอบการมีพนักงานติดเชื้อ ผู้ติดเชื้อไม่กักตัวต้องการบริจาคสิ่งของ  ที่ประชุมมีมติ รับทราบ  มอบประชาสัมพันธ์จังหวัด เตรียมการประชาสัมพันธ์การท่องเที่ยวในจังหวัด ชื่อวัดที่เปิดให้มาท่องเที่ยว และช่วงวัน เวลาเปิด-ปิด  มอบปลัดจังหวัด ประชุมคณะทำงาน รวบรวมปัญหาข้อร้องเรียนจากกิจการ/กิจกรรมต่างๆ เพื่อเสนอมาตรการผ่อนคลายในครั้งต่อไป | สำนักงานจังหวัด/ประชาสัมพันธ์จังหวัด/ปลัดกระทรวง |
| **16** | การทบทวน มาตรการ HI พบปัญหา ดังนี้  1.การปฏิบัติงาน HI ในแต่ละอำเภอแตกต่างกัน สถานที่ HI ไม่มีความพร้อม  2.คุณลักษณะผู้ป่วยที่ไม่เหมาะสมในการเข้าสู่ระบบ HI  3.ผู้ป่วยไม่ปฏิบัติตามข้อกำหนดตามเกณฑ์ HI  ที่ประชุมมีมติ มอบสาธารณสุข รวบรวม ปัญหาในการดำเนินงาน HI เช่น ผู้ป่วยไม่ปฏิบัติตามเกณฑ์ ผู้เสียชีวิตที่บ้าน เพื่อเสนอความเห็นไปส่วนกลาง ยกเลิก HI โดยมีเหตุผล เพื่อคุ้มครองผู้ป่วยให้ปลอดภัย และให้ศึกษาการใช้เครื่องมือทางกฎหมายในการควบคุมผู้ป่วยใน HI ไม่ให้รุนแรงและ มีความเหมาะสม | สาธารณสุขจังหวัด |
| 17 | นัดประชุมครั้งต่อไป วันอังคารที่ 14 กันยายน 2564 เวลา 9.00 น. |  |

จุไรรัตน์ คงล้อมญาติ/ กาญจนา หอมธูป สรุปประเด็นจากการประชุม

วลีย์ ไกรพจน์ ตรวจสรุปประเด็นจากการประชุม